b'\n_START_ARTICLE_\nPesna muha\n_START_SECTION_\nOpis\n_START_PARAGRAPH_\nOdrasla muha dose\xc5\xbee v dol\xc5\xbeino okoli 6 mm. Li\xc4\x8dinke so \xc5\xbeerke, ki napadajo liste pese, \xc5\xa1pina\xc4\x8de, blitve in ostalih polj\xc5\xa1\xc4\x8din. Na leto ima 3 rodove. Samica odlo\xc5\xbei jaj\xc4\x8deca na spodnjo stran listov rastlin. Obi\xc4\x8dajno izle\xc5\xbee med 2 in 5 jaj\xc4\x8dec, ki se po \xc5\xa1tirih do \xc5\xa1estih dneh izle\xc5\xbeejo, li\xc4\x8dinke pa se zavrtajo pod povrhnjico listov, kjer se hranijo. Po sedmih do \xc5\xa1estnajstih dneh se li\xc4\x8dinke obi\xc4\x8dajno prebijejo na plano in padejo na tla, kjer se zabubijo. V\xc4\x8dasih se zabubijo tudi znotraj listov napadene rastline. Iz bube po dveh do \xc5\xa1tirih tednih izleti odrasla muha.'